
Agjencia e Metrologjisë së Kosovës / Kosovska Agencija za Metrologiju / Kosovo Metrology Agency
                              
F T E S Ë  P U B L I K E

[bookmark: _GoBack]Njoftohen të gjitha palët e interesuara (Trupat për Vlerësimin e Konformitetit) se Ministria e Industrisë, Ndërmarrësisë dhe Tregtisë – Agjencia e Metrologjisë së Kosovës, mbështetur në nenin 13, paragrafi 2, 3 dhe 4, dhe nenin 35 të Ligjit nr.06/L-037 për Metrologji, nenin 5, të Udhëzimit Administrativ(QRK) nr. 12/2018 për Mënyrën e Autorizimit të Trupave për Vlerësimin  e Konformitetit, shpall Ftesë Publike për emërimin e trupave për vlerësimin e konformitetit për fushat e aplikueshme të metrologjisë ligjore, të mbuluara me:

1. Udhëzimin Administrativ Nr. 12/2020 për  kërkesat tekniko-metrologjike për emërimin e trupave për vlerësim të konformitetit për fushat e aplikueshme të metrologjisë ligjore – Shtojca 21 – verifikimi i tahografëve dhe kufizuesve të shpejtësisë.

Aktet e lartcekura ligjore mund t’i gjeni në web-faqe të Ministrisë së Industrisë, Ndërmarrësisë dhe Tregtisë.
Kërkesa për emërim dhe dokumentacioni i kompletuar dorëzohet në Arkivin e Ministrisë së Industrisë, Ndërmarrësisë dhe Tregtisë.
Trupat për vlerësim të konformitetit për fushat e aplikueshme të metrologjisë ligjore, bazuar në nenin 13, paragrafi 3 dhe nenit 35, paragrafi 2, të Ligjit nr.06/L-037 për Metrologji, duhet të jenë të akredituara.
Tarifat e shërbimeve për kryerjen e vlerësimit të konformitetit  - verifikimin e tahografëve dhe kufizuesve të shpejtësisë, duhet të jenë në pajtueshmëri me legjislacionin ne fuqi.
Ftesa Publike do të jetë e hapur 30 ditë kalendarike nga data e aplikimit  në mjetet e informimit.
Për çdo paqartësi, të gjithë operatorët ekonomikë që aplikojnë për emërim në kompetencën e fushës së lartcekur, mund të vijnë paraprakisht të konsultohen në Agjencinë e Metrologjisë për këshilla rreth kompletimit të dosjes para se lënda të dorëzohet në arkiv  të MINT-it .
Adresa:
Ministria e Industrisë,Ndërmarrësisë dhe Tregtisë
Agjencia e Metrologjisë së Kosovës
Rr. Nezir Gashi, nr.40 Lagjia e Universitetit, 10000 Prishtinë
Nr. tel. i zyrës: 038 512 121/ 038 512 798
Adresa Rr.Nezir Gashi, nr.40 Lagjia e Universitetit, 10.000  Prishtinë-Kosovë Tel:038 512 121, 038 512 798  
http://www.ks-gov.net/mti-ks.org; https://amk.rks-gov.net/

